Diari Oficial de la Generalitat Valenciana


Sumari del DOGV 8015, del 05-04-2017 (2017/2842)

RESOLUCIÓ de 31 de març de 2017, de la directora general d'Investigació, Innovació, Tecnologia i Qualitat, per la qual es resol la convocatòria de dues beques per a la realització de pràctiques professionals en matèria d'investigació i innovació sanitària en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2842


Data del document
:   31-03-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 31 de març de 2017, de la directora general d'Investigació, Innovació, Tecnologia i Qualitat, per la qual es resol la convocatòria de dues beques per a la realització de pràctiques professionals en matèria d'investigació i innovació sanitària en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat. [2017/2842]  
Per Resolució de 16 de desembre de 2016, de la Conselleria de Sanitat Universal i Salut Pública (DOGV 7965, 25.01.2017), es convoquen dues beques per a la realització de pràctiques professionals en matèria d'investigació i innovació en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat: una beca en matèria de foment i gestió de la investigació sanitària i una beca en matèria d'innovació en salut.  
  
Per al procés d'avaluació i selecció, es constitueixen les comissions avaluadores d'ambdues beques segons el que estableix la Resolució de 30 de gener de 2017, de la Conselleria de Sanitat Universal i Salut Pública (DOGV 7976, 09.02.2017), per la qual es modificava la composició de les comissions avaluadores establides en la Resolució de 16 de desembre de 2016.  
Una vegada finalitzat el procés d'avaluació i selecció, a l'empara del que estableix el capítol II de l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat, es formula la proposta de concessió per a cada una de les beques convocades.  
Després d'haver finalitzat el termini de 10 dies hàbils perquè els interessats formulen les al·legacions, i de conformitat amb el que estableix l'article 10 de la Resolució de 16 de desembre de 2016, de la Conselleria de Sanitat Universal i Salut Pública, resolc:  
  
Primer. Beca en matèria de foment i gestió d'investigació sanitària  
1. Concedir al candidat Adolfo López Cerdán una beca de pràctiques professionals en matèria de foment de gestió d'investigació sanitària en la Subdirecció General d'Investigació i Innovació en Salut, per un import de 1.000 euros bruts mensuals, subjectes a les retencions que siguen procedents legalment i finançades a càrrec dels pressupostos de la Generalitat Valenciana per a l'any 2017 i 2018, de l'aplicació pressupostària 73.72.34.7087.205.37.0 i la línia de subvenció S4510000.  
  
2. El període de duració de la beca serà de 12 mesos, començarà el dia 1 d'abril de 2017 i finalitzarà el dia 31 de març de 2018. Transcorregut aquest període, podrà prorrogar-se sense necessitat d'una nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
3. No es constitueix una borsa de reserva, atés que no hi ha cap altra persona candidata que, complint els requisits, compareguera a la fase d'entrevista.  
  
Segon. Beca en matèria d'innovació en salut  
Declarar deserta la beca en matèria d'innovació en salut atés que no hi ha concorregut cap persona candidata que, complint els requisits, compareguera a la fase d'entrevista.  
  
Tercer. Ajustos pressupostaris  
Els imports previstos en els pressupostos corresponents hauran de ser reajustats per l'òrgan competent a fi d'adaptar-los a la concessió de les beques de la present resolució i a allò que s'ha disposat en l'Ordre ESS/106/2017, de 9 de febrer, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2017 (BOE 36, 11.02.2017).  
Quart. Recursos  
Contra la present resolució, que posa fi a la via administrativa, es podrà interposar un recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant de la Sala Contenciosa Administratiu del Tribunal Superior de Justícia de la Comunitat Valenciana. També podrà interposar-se potestativament un recurs de reposició davant de l'òrgan que la va dictar, en el termini d'un mes, comptador des de l'esmentada data, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 de març de 2017.- La consellera de Sanitat Universal i Salut Pública, p. d. (R 16.12.2016; DOGV 7965), la directora general d'Investigació, Innovació, Tecnologia i Qualitat: Ana María Ávila Peñalver.